CELEX: 62015TN0706
Language: el
Date: 2015-12-02 00:00:00
Title: Υπόθεση T-706/15: Προσφυγή-αγωγή της 2ας Δεκεμβρίου 2015 — Makhlouf κατά Συμβουλίου

1.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/73
            
         Προσφυγή-αγωγή της 2ας Δεκεμβρίου 2015 — Makhlouf κατά Συμβουλίου
   (Υπόθεση T-706/15)
   (2016/C 038/98)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Ehab Makhlouf (Δαμασκός, Συρία) (εκπρόσωποι: E. Ruchat, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την προσφυγή-αγωγή του παραδεκτή και βάσιμη·
            
         
               —
            
            
               κατά συνέπεια, να υποχρεώσει την Ευρωπαϊκή Ένωση να αποκαταστήσει το σύνολο της ζημίας που υπέστη ο προσφεύγων-ενάγων, καταβάλλοντάς του ποσόν το οποίο θα καθορίσει το Γενικό Δικαστήριο κατά δίκαιη κρίση·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει έναν και μοναδικό λόγο, αντλούμενο από τη ζημία την οποία αυτός φέρεται να υπέστη και για την οποία υποστηρίζει ότι ευθύνεται το Συμβούλιο της Ευρωπαϊκής Ένωσης. Ο προβαλλόμενος λόγος υποδιαιρείται σε τρία σκέλη.
   
               —
            
            
               Πρώτο σκέλος, αντλούμενο από τον παράνομο χαρακτήρα των αποφάσεων του Συμβουλίου καθόσον, αφενός, τα περιοριστικά μέτρα είναι αδικαιολόγητα και δυσανάλογα και, αφετέρου, προσβάλλουν, κατά τον προσφεύγοντα-ενάγοντα, τόσον το δικαίωμα χρηστής διοικήσεως και το δικαίωμα προστασίας της φήμης του, όσο και το δικαίωμά του ιδιοκτησίας·
            
         
               —
            
            
               Δεύτερο σκέλος, αντλούμενο από την ηθική βλάβη που ο προσφεύγων-ενάγων φέρεται να υπέστη λόγω της εγγραφής του στον κατάλογο των προσώπων και των οντοτήτων τις οποίες αφορούν οι κυρώσεις κατά της Συρίας·
            
         
               —
            
            
               Τρίτο σκέλος, αντλούμενο από την αντικειμενική ευθύνη της Ευρωπαϊκής Ένωσης, καθόσον τα μέτρα που επιβλήθηκαν εις βάρος του προσφεύγοντος-ενάγοντος περιορίζουν, κατ’ αυτόν, κατά μη σύννομο τρόπο τα θεμελιώδη του δικαιώματα.